Erki Evestus
Erki Evestus (sündinud 20. septembril 1960 Tartus) on eesti kunstipedagoog ja karikaturist. Ta on kasvanud Võru ümbruses: Väimelas ja Sõmerpalus. Ta on lõpetanud Friedrich Reinhold Kreutzwaldi nimelise Võru 1. Keskkooli, 1984. aastal lõpetas Tartu Kunstikooli kivi kunstilise kujundamise erialal. Aastatel 1984–1988 töötas ta kiviraidurina Kuressaares. Alates 1988. aastast on õpetaja Kuressaare Kunstikoolis. 2011. aastal toimetas nalja- ja pilkeajakirja Pilkaja. Illustreerinud raamatuid ja šhokolaaditahvlite ümbriseid. Ta on Saaremaa motoklubi Ösel MC eestvedaja.